**На основу члана 21. став 1. тачка 5.** **Закона o заштити конкуренције („Сл. гласник РС“, бр. 51/09), Савет Комисије на 139. седници од 19.11.2009. године доноси:**

**УПУТСТВО**

**o садржини иницијативе за испитивање повреде конкуренције из члана 16. Закона о заштити конкуренције**

**1.**

Повредом конкуренције у смислу члана 9. Закона o заштити конкуренције („Сл. гласник РС“, бр. 51/09; у даљем тексту: Закон) сматрају се акти или радње учесника на тржишту које за циљ или последицу имају или могу да имају значајно ограничавање, нарушавање или спречавање конкуренције.

Злоупотребом доминантног положаја у смислу члана 16. Закона нарочито се сматра:

1. непосредно или посредно наметање неправичне куповне или продајне цене или других неправичних услова пословања;
2. ограничавање производње, тржишта или техничког развоја;
3. примењивање неједнаких услова пословања на исте послове са различитим учесницима на тржишту, чиме се поједини учесници на тржишту доводе у неповољнији положај у односу на конкуренте;
4. условљавање закључења уговора тиме да друга страна прихвати додатне обавезе које по својој природи или према трговачким обичајима нису у вези са предметом уговора.

Иницијативу за испитивање повреде конкуренције (у даљем тексту иницијатива) из члана 16. Закона, у складу са чланом 35. Закона, могу поднети сва лица када располажу подацима које основано указују да је извршена радња којом се врши повреда одредаба Закона.

Приликом подношења иницијативе за испитивање повреде конкуренције потребно је обратити пажњу на чињеницу да Комисија **није надлежна** да одлучује у одређеним случајевима, а нарочито:

* појединачних спорова у вези испуњавања или кршења уговорних обавеза,
* питањима из области заштите потрошача и нелојалне конкуренције и
* када државни органи и/или органи локалне самоуправе обављају послове из делокруга утврђеног законом и не учествују у промету робе или услуга, односно не делују као учесници на тржишту.

**2.**

**Иницијатива обавезно мора да садржи следеће податке:**

1. Назив, седиште и делатност правног лица, односно име, презиме и пребивалиште физичког лица које подноси иницијативу;
2. Назив, седиште и делатност учесника на тржишту који је, према наводима подносиоца иницијативе, извршио радњу злоупотребе доминантног положаја;
3. Опис радње, чињеничног стања или праксе која представља разлог подношења иницијативе, односно којом је, према подносиоцу иницијативе, извршена злоупотреба доминантног положаја, и опис негативних ефеката који су настали као последица наведене радње;
4. Исправе, документа, преписку, комуникацију путем електронске поште, као и друге доказе који поткрепљују наводе из тачке 3. Упутства, а нарочито:
	* Информацију о постојању уговорног односа између подносиоца иницијативе и учесника на тржишту који је, према наводима подносиоца иницијативе, извршио радњу злоупотребе доминантног положаја;
	* Информацију о томе када је, према сазнању подносиоца иницијативе, извршена радња из тачке 3. Упутства
5. Основни подаци о тржишту на којем је дошло до наводне злоупотребе (о ком производу/услузи је реч и на којем географском подручју), како би Комисија била у могућности основано да претпостави да учесник на тржишту из тачке 2.2 има доминантан положај у смислу члана 15. Закона. Подаци морају да садрже нарочито:
	* Процену тржишног удела на релевантном тржишту учесника на тржишту који је, према наводима подносиоца иницијативе, извршио радњу злоупотребе доминантног положаја и
	* Процену тржишних удела на релевантном тржишту његових конкурената.

Поред наведених елемената, подносилац може да наведе и достави и све друге податке и исправе, за које сматра да могу бити од значаја за одлучивање да ли по поднетој иницијативи постоји основ за покретање поступка по службеној дужности пред Комисијом за заштиту конкуренције

Ако иницијатива садржи податке које подносилац сматра пословном тајном, или уколико подносилац жели да му се заштити идентитет, обавезан је да то назначи у иницијативи. Комисија ће о наведеним захтевима одлучити у складу са чланом 45. Закона.

**3.**

Сваки подносилац иницијативе биће обавештен о исходу иницијативе, у складу са чланом 35. став 4. Закона, у року од 15 дана од дана пријема исте, а у случају да Комисија покрене поступак, подносилац иницијативе има право да буде обавештен о току поступка, у складу са чланом 43. Закона.

**Иницијативом ће се сматрати само поднесак који је сачињен у складу са овим упутством и у коме се од Комисије изричито захтева покретање поступка испитивања повреде конкуренције**.

**4.**

Ово упутство се објављује на интернет страни Комисије и примењује се наредног дана од дана објављивања**.**

У Београду, 23.11. 2009. године.

 САВЕТ КОМИСИЈЕ

Прилог:

-Образац за подношење иницијативе

**О Б Р А З А Ц**

**за подношење иницијативе за испитивање повреде конкуренције из члана 16. Закона о заштити конкуренције**

1. **Подносилац иницијативе:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(име и презиме, односно назив привредног друштва)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(адреса, односно седиште)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(телефон, електронска пошта)

1. **Учесник на тржишту који је према наводима подносиоца иницијативе извршио злоупотребу доминантног положаја:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(назив привредног друштва)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(адреса, односно седиште)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(телефон, електронска пошта)

1. **Опис радње, чињеничног стања или праксе која представља разлог подношења иницијативе, односно којом је, према подносиоцу иницијативе, извршена злоупотреба доминантног положаја:**
2. **Списак исправа, докумената, преписке, комуникације путем електронске поште, као и других доказа који поткрепљују наводе из тачке 3. Упутства/Обрасца:**
3. **Основни подаци о тржишту на којем је дошло до наводне злоупотребе (о ком производу/услузи је реч и на којем географском подручју):**

**а) Подаци о производу/услузи:**

**б) Подаци о географском подручју:**

**ц) Процена тржишних удела** **учесника на тржишту који је према наводима подносиоца иницијативе извршио злоупотребу доминантног положаја, и процена удела његових конкурената:**

**Датум:**

**Потпис:**